Държавен вестник, бр. 96, 2016 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  96
В уверение на което долуподписаните, на-
длежно упълномощени за това от техните съ-
ответни Правителства, подписаха този Договор.
Изготвен в два екземпляра в Маскат на 
15-ия ден от Мухарам 1428Н, съответстващ на 
3-тия ден от февруари 2007 г., на български, 
арабски и английски език, като всички тексто-
ве имат еднаква сила. В случай на различия 
при тълкуването предимство ще има текстът 
на английски език.
За правителството на	
За правителството на
Република България: 	
Султанат Оман:
Румен Овчаров, 	
Ахмед бин Абдул
министър на икономи-	
Наби Макки,
ката и енергетиката 	
министър на
	
националната
	
икономика
9452
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
МЕМОРАНДУМ  
ЗА РАЗБИРАТЕЛСТВО,
с който се изменя Спогодбата между прави-
телството на Република България и прави-
телството на Република Индия за въздушни 
съобщения от 1992 г.
(Утвърден с Решение № 416 от 20 май 2016 г. 
на Министерския съвет. В сила от 6 октом-
ври 2016 г.)
1. Делегации, представляващи правител-
ството на Република България и правител-
ството на Република Индия, се срещнаха в 
Ню Делхи, Индия, на 19 януари 2016 г. за об-
съждане на въпроси, свързани със Спогодбата 
между правителството на Република България 
и правителството на Република Индия за 
въздушни съобщения, подписана в Ню Делхи 
на 16 юни 1992 г. (СВС), като условие за из-
пълнението на Хоризонталното споразумение 
между Индия и ЕС (Споразумение между 
Европейската общност и правителството на 
Република Индия) за някои аспекти на въз-
душните съобщения, подписано в Марсилия 
на 28 септември 2008 г. Дискусиите преминаха 
в приятелска и сърдечна атмосфера.
2. Съставът на делегациите е даден в При-
ложение I.
3. Двете делегации отбелязаха конфиден-
циалния протокол от дискусиите, подписан 
в Брюксел на 8 април 2008 г. между пред-
ставителите на правителството на Републи-
ка Индия, от една страна, и Европейската 
комисия и въздухоплавателните власти на 
държавите на ЕС, от друга страна, както и 
Хоризонталното споразумение и съвместната 
декларация, подписани в Марсилия, Франция, 
на 28 септември 2008 г.
4. Индийската делегация препотвърди 
задължението на Индия за прилагането на 
Хоризонталното споразумение в съответствие 
с конфиденциалния протокол и съвместната 
декларация. Двете делегации приеха и се 
съгласиха да прилагат четирите разпоредби, 
представени в Приложение II, в съответствие 
с конфиденциалния протокол и съвместна-
та декларация. Съответно двете делегации 
решиха, че техните съответни правителства 
ще информират Европейската комисия, че 
България се е съгласила да прилага четирите 
разпоредби съгласно конфиденциалния про-
токол и съвместната декларация.
5. Двете делегации приеха, че разпоредбите 
относно европейското право на установяване 
автоматично ще влязат в сила с приемането на 
четирите разпоредби от всички страни – член-
ки на ЕС, съгласно конфиденциалния протокол 
и съвместната декларация.
6. Двете делегации се договориха, че всяка 
от страните ще има правото да назначава 
една или повече авиокомпании за експлоати-
ране на договорените линии по определените 
маршрути и да оттегля или да променя тези 
назначения.
7. Двете делегации се договориха, че вся-
ко изменение на приложението към СВС се 
извършва в писмена форма от въздухоплава-
телните власти на Договарящите се страни 
след консултации между тях.
8. Делегациите се договориха, че назначе-
ната авиокомпания(и) на двете договарящи 
страни има право да експлоатира седем сед-
мични честоти, с какъвто и да е тип самолет, 
с изключение на Airbus 380, без ограничение 
на броя на местата или на капацитета.
9. Делегациите обсъдиха и се съгласиха да 
изменят приложението към СВС.
10. Делегациите потвърдиха, че предход-
ните Меморандуми за разбирателство ще 
бъдат заменени от настоящия Меморандум 
за разбирателство.
11. Двете делегации се договориха да прила-
гат временно постигнатата договореност счи-
тано от датата на подписването на настоящия 
Меморандум за разбирателство в рамките на 
техните вътрешни закони и регулации. Мемо-
рандумът за разбирателство ще влезе в сила, 
след като се изпълнят съответните вътрешни 
изисквания и когато той бъде потвърден чрез 
размяна на дипломатически ноти.
Съставен в Ню Делхи, Индия, на 29 март 
2016 г.
За правителството на	
За правителството на
Република България:	
Република Индия:
Петко Дойков,	
Арун Кумар,
извънреден и 	
генерален директор 
пълномощен 	
на Министерството 
посланик на Република 	
на гражданската
България в Република 	 авиация на Република	
Индия	
Индия